
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/9
URBROJ: 2170-34-01-26-1

Bribir, 3. studenoga 2026. 


Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15, 69/22), objavljuje


	PREDMET: Odluka o privremenoj zabrani i ograničenju građevinskih radova na području Općine Vinodolske općine za  2027. godinu 


· Nacrt prijedloga za savjetovanje s javnošću


Pravni temelj
[bookmark: _Hlk184979696]Pravni temelj za donošenje Odluke o privremenoj zabrani i ograničenju građevinskih radova na području Općine Vinodolske općine za 2027. godinu sadržan je u odredbama članka 90. Zakona o gradnji („Narodne novine“ broj: 155/25), članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20.) i članka 48. Statuta Općine Vinodolske općine („Službene novine Primorsko-goranske županije“ broj: 40/09., 15/13, 30/13 – pročišćeni tekst, 7/18, 2/19, 13/20, 41/20 – pročišćeni tekst, 8/21.).

	Obrazloženje
	Temeljem odredbe  članka 90. Zakona o gradnji („Narodne novine“ broj: 155/25) Općinsko vijeće Općine Vinodolske općine, po prethodno pribavljenom mišljenju turističke zajednice općine, donosi odluku o zabrani i ograničenju građevinskih radova za razdoblje iduće kalendarske godine te vrstu građevina, područje i vrijeme u kojemu se ne mogu izvoditi zemljani radovi i radovi na izgradnji konstrukcije građevine, a sve u cilju stvaranja uvjeta za što kvalitetniju turističku sezonu. 

	Na redovnoj sjednici Turističkog vijeća TZOVO održanoj 14. listopada 2026. jednoglasno je usvojeno mišljenje da se Općinskom vijeću Općine Vinodolske općine uputi prijedlog donošenja Odluke o privremenoj zabrani i ograničenju građevinskih radova na području Općine Vinodolske općine za  2027. godinu, po uzoru na prethodnu 2026. godinu.
	 Razlog tome leži u činjenici da se Općina Vinodolska općina deklarira kao turistička destinacija ruralnog turizma s iznimno velikim potencijalom i prezentira kao zelena dolina mira, tišine i opuštenog odmora, stoga je potrebno regulirati građevinske radove koji se izvode u vrijeme trajanja turističke sezone.
 
	Potrebna financijska sredstva
	Nisu potrebna dodatna financijska sredstva za donošenje Odluke o privremenoj zabrani i ograničenju građevinskih radova na području Općine Vinodolske općine za 2027. godinu.

Temeljem članka 11. Zakona o pravu na pristup informacijama („Narodne novine“ broj 25/13, 85/15, 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost s predloženim Nacrtom prijedloga Odluke o privremenoj zabrani i ograničenju građevinskih radova na području Općine Vinodolske općine za 2027. godinu i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odredbe Odluke o privremenoj zabrani i ograničenju građevinskih radova na području Općine Vinodolske općine za 2027. godinu.
 Savjetovanje sa zainteresiranom javnošću provest će se u trajanju od 3. studenoga do 3. prosinca 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga Odluke o privremenoj zabrani i ograničenju građevinskih radova na području Općine Vinodolske općine za 2027. godinu dostavite na adresu elektroničke pošte ana.tomasek@vinodol.hr. 

Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga Odluke o privremenoj zabrani i ograničenju građevinskih radova na području Općine Vinodolske općine za 2027. godinu raspravljati će Općinsko vijeće Općine Vinodolske općine kao nadležno predstavničko tijelo. 

						                    PROČELNIK
                Miljenko Šimić, v.r.	

		
U privitku:

- Nacrt prijedloga Odluke o privremenoj zabrani i ograničenju građevinskih radova na području Općine Vinodolske općine za 2027. godinu 
- Obrazac sudjelovanja u javnom savjetovanju

